মন্ত্রণালয় সূত্রে জানা গেছে, উপকূলীয় এলাকায় জনসাধারণ মানুষ, বড় বড় জাহাজ আসা-যাওয়া এবং দেশি-বেদিশি পর্যটকদের যাতায়াত সুবিধা বৃদ্ধিসহ নৌযান চলাচলে নিরাপত্তা নিশ্চিত করার উদ্দেশ্যে নৌ-পরিবহন মন্ত্রণালয়ের থেকে বিআইডব্লিউটিএ’র মাধ্যমে ২১ নদীবন্দরে নামে দেশের বিভিন্ন জেলায় সরকারিভাবে জমি অধিগ্রহণ কাজ শুরু করে। ১৯৭৫ সাল থেকে ২০১৮ সাল পর্যন্ত ২১টি বন্দরের ফাইল নিয়ে দ্বারে দ্বারে ঘুরছে বিআইডব্লিউটিএ’র কর্মকর্তারা। সরকারি কাজ, তবুও সাড়া দিচ্ছেন না ডিসিরা। যেসব বন্দরে সাড়া দিচ্ছেন না সে গুলো হচ্ছে- পটুয়াখালী নদীবন্দরের অগ্রগতি প্রতিবেদনে বলা হয়, জাতির জনক বঙ্গবন্ধু শেখ মুজিবুর রহমানের আমলে ১৯৭৫ সালে ৩৮৮ এল/৭৫ এর মাধ্যমে সরকার পটুয়াখালী নদীবন্দরের প্রজ্ঞাপন জারি করে। প্রজ্ঞাপনের পর থেকে নানা জটিলতা দেখিয়ে জেলা প্রশাসকের কার্যালয় ফাইলটি আটকে রেখেছে। পটুয়াখালী ডিসি অফিস থেকে কয়েকবার জরিপ কাজ করে। তারপর ডিসি অফিস থেকে এ বন্দরের কাগজ দেয়া হচ্ছে না। দৌলতদিয়া নদীবন্দর ১৯৮৩ সালে এসআরও নং-২৪৭ এল কেসই মাধ্যমে সরকার দৌলতদিয়া নদীবন্দরের নামে প্রজ্ঞাপন জারি করেন রাজবাড়ীর জেলা প্রশাসক। সরকারিভাবে প্রজ্ঞাপন জারি হওয়ার পরে কয়েকবার রাজবাড়ী জেলা প্রশাসক ও বিআইডব্লিউটিএ যৌথভাবে জরিপ করার কথা থাকলে তা ৩৫ বছরে শেষ করতে পারেননি। নৌ-পরিবহন মন্ত্রণালয় জানিয়েছে, জেলা প্রশাসকের অসহযোগিতার কারণে এটি এখন পর্যন্ত করা যায়নি।